ԿԸՀ-ն այս դեպքերի վրա աչք է փակել: Եվ դրա համար կան լուրջ պատճառներ: Բանն այն է, որ Ուրիխանյանը «Ծառուկյան» դաշինքի պատգամավորության թեկնածու էր գրանցել տվել նաև Գոռ Շահսուվարյանին: Իսկ այս երիտասարդը ԿԸՀ անդամ Սեյրան Շահսուվարյանի որդին է: Գոռին նման մեծ պատիվ մատուցվել էր հենց այն նպատակով, որ սրա հայրը բարի աչքով նայի հովանավոր Տիգրան Ուրիխանյանին: Իսկ զավեշտալին այն է, որ Գոռ Շահսուվարյանը ներկայացվել է «Ալյանսից», թեև իրականում նա «Արդարություն և բարգավաճում» կուսակցության անդամ է: Ուրիխանյան Տիգրանն այդ քայլին գնալիս վստահ է եղել, որ այս աղաղակող անճշտությունը նույնպես աննկատ կմնա: Հայրերը սիրում են որդիներին, իսկ ապաշնորհ որդիները սիրում են խարդախ քաղաքական գործիչներին: